《送黄民部逢一南归兼寄怀其弟逢永》
明代·李孙宸

惜别柳门共举鹅，客怀去住总茫茫。经年浪迹嗟萍梗，万里归人羡雁行。

江上黄花晴带雪，故园梅萼暖含霜。燕山未隔怀人梦，驿使春来倘寄将。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。